পাকিস্তানের প্রশাসনিক অঞ্চল
১৯৫৫ সালে ইস্কান্দার মির্জা এক ইউনিট ব্যবস্থা নীতি জারি করেন, যার ফলে পশ্চিমাঞ্চলীয় প্রদেশের সমস্ত প্রদেশ ও দেশীয় রাজ্যকে পশ্চিম পাকিস্তান নামে একটি নতুন প্রদেশে যুক্ত করা হয়, যার প্রাদেশিক রাজধানী হয় লাহোর। একই সাথে, পূর্ব বাংলার নাম পরিবর্তন করে পূর্ব পাকিস্তান করা হয়, যার প্রাদেশিক রাজধানী হয় ঢাকা। ১৯৬০ সারে ফেডারেল রাজধানী করাচী থেকে রাওয়ালপিন্ডিতে স্থানান্তর করা হয়, এবং পরবর্তীতে ১৯৬৬ সালে ইসলামাবাদে সরিয়ে নেয়া হয়। ১৯৬১ সালে ফেডারেল রাজধানী এলাকা পশ্চিম পাকিস্তানের মধ্যে একত্রিত করা হয়।
বেলুচিস্তান (পাকিস্তান)
বেলুচিস্তানের উত্তর-পূর্ব কোণায় অবস্থিত কুয়েতা শহর প্রদেশটির রাজধানী; এটি বেলুচিস্তানের বৃহত্তম ও সবচেয়ে জনবহুল শহর। বেলুচিস্তানে প্রায় ১ কোটি লোকের বাস। এখানকার লোকেরা মূলত বেলুচি, ব্রাহুই, সিন্ধি, উর্দু এবং ফার্সি ভাষাতে কথা বলে। প্রদেশের বেশির ভাগ লোক ইসলাম ধর্মাবলম্বী। অবকাঠামো ও অন্যান্য সুযোগ সুবিধার দিক থেকে প্রদেশটি পাকিস্তানের বাকী প্রদেশগুলির তুলনায় অনেক পিছিয়ে।